CELEX: 32021D0602
Language: mt
Date: 2021-04-08 00:00:00
Title: Deċiżjoni tal-Kunsill (UE) 2021/602 tat-8 ta’ April 2021 dwar il-ħatra ta’ Viċi Direttur Eżekuttiv tal-Europol

14.4.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 127/42
               
            
         DEĊIŻJONI TAL-KUNSILL (UE) 2021/602
         tat-8 ta’ April 2021
         dwar il-ħatra ta’ Viċi Direttur Eżekuttiv tal-Europol
         IL-KUNSILL TAL-UNJONI EWROPEA,
         Wara li kkunsidra r-Regolament (UE) 2016/794 tal-Parlament Ewropew u tal-Kunsill tal-11 ta’ Mejju 2016 dwar l-Aġenzija tal-Unjoni Ewropea għall-Kooperazzjoni fl-Infurzar tal-Liġi (Europol) u li jissostitwixxi u jħassar id-Deċiżjonijiet tal-Kunsill 2009/371/ĠAI, 2009/934/ĠAI, 2009/935/ĠAI, 2009/936/ĠAI u 2009/968/ĠAI (1), u b’mod partikolari l-Artikoli 54 u 55 tiegħu,
         Waqt li jaġixxi bħala l-awtorità li ngħatat is-setgħa li taħtar id-Direttur Eżekuttiv u l-Viċi Diretturi Eżekuttivi tal-Europol,
         Billi:
         
                     (1)
                  
                  
                     Il-mandat ta’ wieħed mill-Viċi Diretturi Eżekuttivi attwali tal-Europol intemm fil-31 ta’ Diċembru 2020. Għaldaqstant, jeħtieġ li jinħatar Viċi Direttur Eżekuttiv ġdid tal-Europol.
                  
               
                     (2)
                  
                  
                     Id-deċiżjoni tal-Bord ta’ Amministrazzjoni tal-Europol tal-1 ta’ Mejju 2017 tistabbilixxi r-regoli għall-għażla, l-estensjoni tal-mandat u t-tneħħija mill-kariga tad-Direttur Eżekuttiv u tal-Viċi Diretturi Eżekuttivi tal-Europol.
                  
               
                     (3)
                  
                  
                     Skont il-punt (b) tal-Artikolu 3(1) tad-deċiżjoni tal-Bord ta’ Amministrazzjoni tal-Europol tal-1 ta’ Mejju 2017, waħda mill-karigi ta’ Viċi Direttur Eżekuttiv tal-Europol tqieset battala mit-3 ta’ Lulju 2020.. Avviż ta’ pożizzjoni vakanti għall-pożizzjoni ta’ Viċi Direttur Eżekuttiv tal-Europol ġie ppubblikat f’Il-Ġurnal Uffiċjali tal-Unjoni Ewropea fl-4 ta’ Settembru 2020 (2).
                  
               
                     (4)
                  
                  
                     F’konformità mal-Artikolu 54(2) tar-Regolament (UE) 2016/794, tħejjiet lista qasira ta’ kandidati minn kumitat tal-għażla stabbilit mill-Bord ta’ Amministrazzjoni (il-“Kumitat tal-Għażla”). Il-Kumitat tal-Għażla ħejja rapport debitament motivat u ppreżentah lill-Bord ta’ Amministrazzjoni fil-25 ta’ Novembru 2020.
                  
               
                     (5)
                  
                  
                     Abbażi tar-rapport tal-Kumitat tal-Għażla u f’konformità mar-Regolament (UE) 2016/794 u d-deċiżjoni tal-Bord ta’ Amministrazzjoni tal-1 ta’ Mejju 2017, il-Bord ta’ Amministrazzjoni ħareġ opinjoni motivata fl-10 ta’ Diċembru 2020 dwar il-ħatra ta’ Viċi Direttur Eżekuttiv ġdid tal-Europol, li fiha ppropona lill-Kunsill lista qasira ta’ tliet kandidati adatti għall-kariga.
                  
               
                     (6)
                  
                  
                     Fil-25 ta’ Jannar 2021, il-Kunsill għażel lis-Sur Jean Philippe Lecouffe bħala l-Viċi Direttur Eżekuttiv il-ġdid tal-Europol u informa lill-Kumitat għal-Libertajiet Ċivili, il-Ġustizzja u l-Intern tal-Parlament Ewropew (il-“Kumitat LIBE”), li huwa il-kumitat kompetenti għall-finijiet tar-raba’ subparagrafu tal-Artikolu 54(2) tar-Regolament (UE) 2016/794, dwar dik l-għażla.
                  
               
                     (7)
                  
                  
                     Fl-24 ta’ Frar 2021, is-Sur Jean-Philippe LECOUFFE deher quddiem il-Kumitat LIBE. Fit-23 ta’ Marzu 2021, il-Kumitat LIBE ta l-opinjoni tiegħu skont ir-raba’ subparagrafu tal-Artikolu 54(2) tar-Regolament (UE) 2016/794,
                  
               ADOTTA DIN ID-DEĊIŻJONI:
         
            Artikolu 1
            Is-Sur Jean Philippe Lecouffe huwa b’dan maħtur bħala Viċi Direttur Eżekuttiv tal-Europol għall-perijodu mill-1 ta’ Mejju 2021 sat-30 ta’ April 2025 fil-grad AD 14.
         
         
            Artikolu 2
            Din id-Deċiżjoni tidħol fis-seħħ fid-data tal-adozzjoni tagħha.
         
         
            Magħmul fi Brussell, it-8 ta’ April 2021.
            
               
                  Għall-Kunsill
               
               
                  Il-President
               
               A. P. ZACARIAS
            
         
         
            (1)  ĠU L 135, 24.5.2016, p. 53.
         
            (2)  ĠU C 293 A, 4.9.2020, p. 1.